system: Persuna:
- vegliadetgna: > 70 onns
- schlattaina: feminin
- liug: Ruschein, derivonza: Foppa

question: Co festiveschas ti Nadal? Tgei fiastas enconuschas ti?

answer: Nadal ei tier nus tut patgific. Senza regals perquei che nus vein gia tut quei che nus vulein e duvrein. Per ordinari tedlein nus mintga sera ina cantata da Bach ord siu oratori da Nadal. Ed ei dat candeilas glischontas da Nadal. Neu da mia affonza enconuschel jeu massa fiastas religiusas. L'jamna sontga era propi quasi sontga. Da perdanonza deva ei ina tuorta dad ananas, da Sontgilcrest ina senda da pastg sin via per igl augsegner e sia suita ed igl emprem d'uost astgavan nus cumprar zacons zulprins che glischavan verd ni tgietschen.